Α4-0301/95

Πρόταση κανονισμού του Συμβουλίου για την αποκεντρωμένη συνεργασία (COM(95)0290 - C4-0327/95 - 95/0159(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Πρώτη αιτιολογική σκέψη

>Αρχικό κείμενο>

Ότι η σημασία των μεθόδων προώθησης της ανάπτυξης οι οποίες στηρίζονται στην αποκεντρωμένη συνεργασία έχει υπογραμμισθεί στην Τέταρτη Σύμβαση της Λομέ, τον Κανονισμό του Συμβουλίου (EΟΚ) Αριθ. 443/92 της 25ης Φεβρουαρίου 1992 σχετικά με τη χρηματοδοτική και τεχνική βοήθεια και την οικονομική συνεργασία με τις αναπτυσσόμενες χώρες της Λατινικής Αμερικής και της Ασίας, καθώς επίσης το ψήφισμα του Συμβουλίου της 27ης Μαΐου 1991[semigr ]

>Κείμενο μετά την ψηφοφορία στο ΕΚ>

Ότι η σημασία των μεθόδων προώθησης της ανάπτυξης οι οποίες στηρίζονται στην αποκεντρωμένη συνεργασία έχει υπογραμμισθεί στην Τέταρτη Σύμβαση της Λομέ, τον Κανονισμό του Συμβουλίου (EΟΚ) Αριθ. 443/92 της 25ης Φεβρουαρίου 1992 σχετικά με τη χρηματοδοτική και τεχνική βοήθεια και την οικονομική συνεργασία με τις αναπτυσσόμενες χώρες της Λατινικής Αμερικής και της Ασίας, το ψήφισμα του Συμβουλίου της 27ης Μαΐου 1991 καθώς και διάφορα ψηφίσματα του Ευρωπαϊκού Κοινοβουλίου, ιδίως αυτά που συνοδεύουν τις ετήσιες αποφάσεις του για τη χορήγηση απαλλαγής επί του γενικού προϋπολογισμού και του Ευρωπαϊκού Ταμείου Ανάπτυξης[semigr ]

(Τροπολογία 2)

Άρθρο 2, πρώτη παύλα

>Αρχικό κείμενο>

- ανάπτυξη ανθρώπινων και τεχνικών πόρων, ανάπτυξη των κατά τόπους αγροτικών ή αστικών κοινοτήτων από κοινωνική και οικονομική άποψη[semigr ]

>Κείμενο μετά την ψηφοφορία στο ΕΚ>

- ανάπτυξη των ανθρώπινων πόρων, ιδίως μέσω εκπαίδευσης για όλους, και τεχνικών πόρων, ανάπτυξη των κατά τόπους αγροτικών ή αστικών κοινοτήτων στις αναπτυσσόμενες χώρες από κοινωνική και οικονομική άποψη[semigr ]

(Τροπολογία 4)

Άρθρο 4, παράγραφος 5, σημείο β)

>Αρχικό κείμενο>

β) συντονισμό του τόπου εφαρμογής των ενεργειών με τακτικές συνεδριάσεις και ανταλλαγή πληροφοριών μεταξύ των εκπροσώπων της Επιτροπής και των κρατών μελών στην ή στις αποδέκτριες χώρες[semigr ]

>Κείμενο μετά την ψηφοφορία στο ΕΚ>

β) συντονισμό του τόπου εφαρμογής των ενεργειών, ανταλλαγή πληροφοριών μεταξύ των εκπροσώπων της Επιτροπής και των κρατών μελών στην ή στις αποδέκτριες χώρες[semigr ]

(Τροπολογία 5)

Άρθρο 6, παράγραφος 3

>Αρχικό κείμενο>

Η συμμετοχή σε διαγωνισμούς και σε συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της οικείας αποδέκτριας χώρας, ενώ είναι δυνατό να επεκταθεί και σε άλλες αναπτυσσόμενες χώρες και, σε δεόντως αιτιολογημένες εξαιρετικές περιπτώσεις, σε άλλες τρίτες χώρες.

>Κείμενο μετά την ψηφοφορία στο ΕΚ>

Η συμμετοχή σε διαγωνισμούς και σε συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών, της οικείας αποδέκτριας χώρας και άλλων αναπτυσσομένων χωρών ενώ είναι δυνατό να επεκταθεί, σε δεόντως αιτιολογημένες εξαιρετικές περιπτώσεις, σε άλλες τρίτες χώρες. Όταν τα προσφερόμενα αγαθά έχουν την ίδια ποιότητα, πρέπει να δίδεται προτεραιότητα στους φορείς της αποδέκτριας χώρας, καθώς και των αναπτυσσομένων χωρών της ίδιας περιοχής.

(Τροπολογία 6)

Άρθρο 6, πρώτο εδάφιο

>Αρχικό κείμενο>

Τα παρεχόμενα αγαθά πρέπει να κατάγονται από τα κράτη μέλη ή από την αποδέκτρια χώρα ή από άλλη αναπτυσσόμενη χώρα. Σε εξαιρετικές και δεόντως αιτιολογημένες περιπτώσεις τα παρεχόμενα αγαθά είναι δυνατόν να κατάγονται από άλλες χώρες.

>Κείμενο μετά την ψηφοφορία στο ΕΚ>

Τα παρεχόμενα αγαθά πρέπει να κατάγονται από τα κράτη μέλη ή από την αποδέκτρια χώρα ή από άλλη αναπτυσσόμενη χώρα. Σε εξαιρετικές και δεόντως αιτιολογημένες περιπτώσεις τα παρεχόμενα αγαθά είναι δυνατόν να κατάγονται από άλλες χώρες. Όταν τα προσφερόμενα αγαθά έχουν την ίδια ποιότητα, πρέπει να δίδεται προτεραιότητα στους φορείς της αποδέκτριας χώρας, καθώς και των αναπτυσσομένων χωρών της ίδιας περιοχής.

(Τροπολογία 7)

Άρθρο 7, παράγραφος 1

>Αρχικό κείμενο>

Οι εκπρόσωποι της Επιτροπής και των κρατών μελών προβαίνουν μια φορά ετησίως σε ανταλλαγή απόψεων με βάση την παρουσίαση από τον εκπρόσωπο της Επιτροπής των γενικών κατευθύνσεων για τις ενέργειες που θα αναληφθούν κατά το επόμενο έτος.

>Κείμενο μετά την ψηφοφορία στο ΕΚ>

Οι εκπρόσωποι της Επιτροπής και των κρατών μελών προβαίνουν μια φορά ετησίως σε ανταλλαγή απόψεων με βάση την παρουσίαση από τον εκπρόσωπο της Επιτροπής των γενικών κατευθύνσεων για τις ενέργειες που θα αναληφθούν κατά το επόμενο έτος. Στην ανταλλαγή απόψεων συμμετέχει και εκπρόσωπος του Ευρωπαϊκού Κοινοβουλίου.

(Τροπολογία 8)

Άρθρο 7, δεύτερο εδάφιο

>Αρχικό κείμενο>

Η εν λόγω ανταλλαγή απόψεων θα οργανωθεί στο πλαίσιο κοινής συνεδρίασης των ακολούθων επιτροπών:

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

α) της επιτροπής του ΕΤΑ, η δημιουργία της οποίας προβλέπεται στο άρθρο 21 της εσωτερικής συμφωνίας αριθ. 91/401/ΕΟΚ σχετικά με τη χρηματοδότηση και τη διαχείριση της βοήθειας που η Κοινότητα χορηγεί στο πλαίσιο της Τέταρτης Σύμβασης της Λομέ, την οποία συνήψαν στις 16 Ιουλίου 1990 οι εκπρόσωποι των κρατών μελών, συνελθόντες στο πλαίσιο του Συμβουλίου[semigr ]

>Αρχικό κείμενο>

β) της επιτροπής MED, η δημιουργία της οποίας προβλέπεται στο άρθρο 6 του κανονισμού αριθ. 1762/92/ΕΟΚ, που εκδόθηκε από το Συμβούλιο στις 29 Ιουνίου 1992[semigr ]

>Αρχικό κείμενο>

γ) της επιτροπής ΑΛΑ, η δημιουργία της οποίας προβλέπεται στο άρθρο 15 του κανονισμού αριθ. 443/92/ΕΟΚ, που εκδόθηκε από το Συμβούλιο στις 25 Φεβρουαρίου 1992.

(Τροπολογία 9)

Άρθρο 7, εδάφιο 2α (νέα)

>Κείμενο μετά την ψηφοφορία στο ΕΚ>

Οι συνεδριάσεις της επιτροπής που συστήνεται στα πλαίσια του άρθρου αυτού, διεξάγονται δημοσίως και τα πλήρη πρακτικά της διαβιβάζονται στο Ευρωπαϊκό Κοινοβούλιο προς ενημέρωση εντός 10 εργάσιμων ημερών μετά από κάθε συνεδρίαση.

(Τροπολογία 10)

Άρθρο 8, δεύτερο εδάφιο

>Αρχικό κείμενο>

Η συνοπτική παρουσίαση περιλαμβάνει ιδίως πληροφορίες σχετικά με αυτούς με τους οποίους έχουν συναφθεί συμβάσεις.

>Κείμενο μετά την ψηφοφορία στο ΕΚ>

Η συνοπτική παρουσίαση παρέχει ιδίως λεπτομέρειες σχετικά με αυτούς με τους οποίους έχουν συναφθεί συμβάσεις.

Ψήφισμα νομοθετικού περιεχομένου που περιέχει τη γνώμη του ΕυρωπαϊκούΚοινοβουλίου σχετικά με την πρόταση κανονισμού (ΕΚ) του Συμβουλίου για τηναποκεντρωμένη συνεργασίας (COM(95)0290 - C4-0327/95 - 95/0159(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0290 - 95/0159(SYN) ((ΕΕ C 250, 26.09.1995, σελ. 13)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ και το άρθρο 130Χ της Συνθήκης ΕΚ (C4-0327/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Ανάπτυξης και Συνεργασίας και τις γνωμοδοτήσεις της Επιτροπής Προϋπολογισμών καθώς και της Επιτροπής Ελέγχου του Προϋπολογισμού (Α4-0301/95),

1. εγκρίνει την πρόταση της Επιτροπής, με τις τροποποιήσεις του Ευρωπαϊκού Κοινοβουλίου[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να ενσωματώσει τις τροπολογίες του Κοινοβουλίου στην κοινή θέση που θα εγκρίνει σύμφωνα με το άρθρο 189Γ σημείο (α) της Συνθήκης ΕΚ[semigr ]

4. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

5. ζητεί να κινηθεί η διαδικασία συνεννόησης, εφόσον το Συμβούλιο προτίθεται να απομακρυνθεί από το κείμενο όπως το ενέκρινε το Σώμα[semigr ]

6. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

7. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.